Il-25 ta' Lulju, 2012  Awtorità tad-Djar Skema tal-Awtorità tad-Djar għax-xiri ta' Djar ta' Abitazzjoni Sir Sid Brooks 1. Skop tal-Iskema Din l-Iskema hi ntiza biex tħajjar inkwilini ta' proprjetà tal-Awtorità tad-Djar jsiru sidien ta' darhom u jkomplu juzawhom bħala residenza ordinarja tagħhom. Taħt din l-Iskema jistgħu jibbenefikaw inkwilini tal-Blokki murija f'Dokument Wieħed, liema proprjetà ġiet mgħodija lill-Awtorità tad-Djar mid-Dipartiment tal-Proprjetà tal-Gvern. 2. Tifsir F'din I-Iskema, kemm-il darba r-rabta tal-kliem ma teħtieġx xort'oħra:"l-Att" b'riferenza għall-klawsola 12 ta' din l-Iskema għandha 1-istess tifsira mogħtija lilha f' dik il-klawsola; "applikant" tfisser persuna li tapplika għax-xiri ta' dar ta' abitazzjoni tal-Awtorità tad-Djar taħt din l-Iskema u meta lapplikazzjoni ssir minn tnejn jew aktar flimkien, għandha tinkludi l-applikanti kollha; "benefiċjarju" tfisser kull persuna li tibbenefika taħt din l-iskema u għandha l-istess tifsira mogħtija lilha fl-artikolu 2 tal-Att prinċipali; "l-Awtorità" tfisser l-Awtorità tad-Djar, imwaqqfa bl-artikolu 3 tal-Att tal-Awtorità tad-Djar 1976: (Kap 261); "Chairman" tfisser Chairman tal-Awtorità tad-Djar u jinkludi kull persuna awtorizzata biex taġixxi għan-nom tiegħu; "dar ta' abitazzjoni" tfisser bini jew parti minn bini addattat għall-okkupazzjoni bħala abitazzjoni separata; "Gvern" tfisser i1-Gvern ta' Malta; "residenza ordinarja" ma tinkludix residenza tas-sajf (villeġġjatura); "preskritt" tfisser preskritt mill-Awtorità; "l-Att prinċipali" tfisser l-Att biex iħajjar Bilke Jsiru Sid Darhom (Att XXVIII) tas-sena 1988; "prezz kummerċjali" tfisser il-prezz kummerċjali tad-dar ta' abitazzjoni kif ikkalkulat mill-Awtorità tad-Djar u għandu jirrifletti il-lokal u d-daqs tal-post. "prezz sussidjat tax-xiri" tfisser il-prezz tad-dar okkupata kif ikkalkulat mill-Awtorità tad-Djar wara li jitnaqqas issussidju mogħti ; "kerrej rikonoxxut" tfisser persuna li jkollha dar ta' abitazzjoni tal-Awtorità tad-Djar, b'titolu ta' kirja mill-istess Awtorità u rikonoxxuta bħala tali mill-Awtorità imma teskludi 1-kerrej konoxxut tal-proprjetà li ġiet trasferita lill-Gvern permezz talEcclesliastical Entities Properties Act, 1992 (Att IV tas-sena 1992) ; il-kelma "konvenju" tfisser ftehim bejn l-Awtorità tad-Djar bħala venditur u l-benefiċjarji bħala kumpraturi għal skop ta' bejgħ/xiri ta' proprjetà. Depożitu akkont ta' 10% tal-prezz jitħallas mal-konvenju u r-rimanenti 90% tal-prezz totali jitħallas mal-kuntratt finali ta' bejgħ li jrid jiġi ppubblikat sa żmien sitt (6) xhur mill-konvenju. Boll u spejjeż kollha relatati u anċiljari mal-att jitħallsu mill-kumpraturi fuq il-kuntratt finali ta' bejgħ; il-kliem "konvenju reġistrat" jfissru ftehim bejn l-Awtorità tad-Djar bħala venditur u l-benefiċjarji bħala kumpraturi għal skop ta' bejgħ/xiri ta' proprjetà. Depożitu akkont ta' 40% tal-prezz jitħallas mal-konvenju reġistrat u r-rimanenti 60% talprezz totali jitħallas permezz ta' pagamenti mensili f'perijodu ta' mhux aktar minn ħmistax-il (15) sena, u dana mingħajr  Gazzetta tal-Gvern ta' Malta 18,946  interessi. Mal-aħħar pagament a saldu tal-prezz totali, il-partijiet jobbligaw ruħhom li jersqu għal kuntratt finali ta' bejgħ. Boll ta' 1% jitħallas mill-kumpraturi mal-konvenju reġistrat. Il-kumplament tal-boll u spejjeż kollha relatati u anċiljari malatt jitħallsu mill-kumpraturi fuq il-kuntratt finali ta' bejgħ; il-kliem "kuntratt finali" jfissru l-att notarili li bih l-Awtorità tittrasferixxi lill-benefiċjarju l-fond taħt din l-Iskema; Sakemm il-kuntest ma jurix mod ieħor il-maskil jinkludi l-femminil u l-femminil jinkludi l-maskil, u s-singular jinkludi l-plural u l-plural jinkludi s-singular; 3. Applikazzjonijiet għax-Xiri Persuna tikkwalifika biex tapplika mal-Awtorità biex tixtri dar ta' abitazzjoni tal-Awtorità tad-Djar taħt din l-iskema jekk fid-data tal-applikazzjoni tissodisfa l-kundizzjonijiet li ġejjin:(a) l-applikanti jkunu ilhom l-kerrejja konoxxuti tal-fond li fuqu qed issir it-talba taħt din l-iskema għal dawn l-aħħar seba' (7) snin konsekuttivi. L-Awtorita ikollha dritt tikkonsidra dak li jirrizulta mir-Reġistru Elettorali u fatti oħra sabiex tikkonferma l-ottemperanza ma' din il-kundizzjoni. (b) l-applikant, jew mart jew zewġt l-applikant fil-każ ta' koppja mizzewġa, iridu jkunu ċittadini Maltin jew ċittadini tal-Unjoni Ewropea. Ċittadini mill-Unjoni Ewropea jridu jkunu qed jakkwistaw l-ewwel residenza f'Malta u jridu ukoll jissodisfaw il-kriterji legali kollha li jistgħu jkunu rikjesti skont il-liġi, minn xi Awtorità jew mill-uffiċċju tal-Prim Ministru. Fil-każ ta' mizzewġin mhux separati/divorzjati, bizzejjed li parti waħda tkun Maltija jew ċittadina tal-Unjoni Ewropea; (c) l-applikanti ikunu resident ordinarju ta' Malta u jkun ilhom hekk residenti kontinwament fil-fond li fuqu qed issir ittalba taħt din 1-iskema, għal mhux inqas minn seba' (7) snin konsekuttivi minnufih qabel id-data tal-applikazzjoni; u (d) Applikanti li joqogħdu ġewwa djar tal-anzjani ma jistgħux japplikaw sabiex jixtru r-residenza tagħhom taħt din lIskema. Oltre dan, ma jistgħux jiġu aċċettati applikazzjonijiet ta' persuni li ġia ikollhom applikazzjonijiet pendenti sabiex jidħlu fi djar tal-anzjani, jew persuni li ikunu applikaw sakemm jew qabel ma isir il-kuntratt finali; (e) F'każ ta' koppja miżżewġa li mhix separata legalment jew divorzjata, l-applikazzjoni għax-xiri taħt din l-iskema għandha ssir miz-zewġ persuni flimkien (in solidum). 4. Koppja Miżżewġa Legalment Separata/Divorzjata Applikant li jkun legalment mifrud mill-mara/mir-raġel għandu jipprezenta kopja tad-deċizjoni finali tal-Qorti kompetenti li tippronunzja l-firda, jew kopja tal-att pubbliku li jagħti effett lill-firda bil-kunsens taż-żewġ miżżewġin bl-Awtorità talQorti kompetenti. 5. Metodu ta' Applikazzjoni (a) L-Applikanti huma mitluba jissottomettu applikazzjoni inizjali bi ħlas amministrattiv ta' għoxrin Ewro (€20), liema applikazzjoni tinġabar mill-uffiċini tal-Awtorità tad-Djar. B'din it-talba l-Awtorità tad-Djar tkun f'pożizzjoni li tgħarraf lillapplikanti bil-prezz kummerċjali tal-proprjetà. Dan il-ħlas, għal ebda raġuni, mhux rifondibbli anke jekk l-applikanti jagħzel li ma jkomplux bl-ipproċessar tal-applikazzjoni. (b) F'każ li l-applikanti jkunu jridu jipproċedu bix-xiri, l-applikanti jiġu mitluba sabiex jissottomettu applikazzjoni fuq formola preskritta li għandha tiġi maħruġa mill-Awtorità tad-Djar u ritornata lilha. 6. Informazzjoni (a) L-applikanti għandhom jagħtu dak it-tagħrif kollu dwar il-mezzi finanzjarji tagħhom, kif ukoll kull proprjetà immobbli jew mobbli, skont kif jiġi mitlub mill-Awtorità tad-Djar. Għal dan il-għan l-applikanti għandhom jiffirmaw kull dikjarazzjoni neċessarja fejn jawtorizza lill-Awtorità tad-Djar tagħmel kwalunkwe riċerka jew verifika anke ma terzi bħal ma huma banek jew istituzzjonijiet finanzjarji. L-Awtorità żżomm id-dritt li tagħmel spezzjonijiet fir-residenza ordinarja tal-applikanti u f'postijiet li jappartjenu lilhom.  Il-25 ta' Lulju, 2012  (b) L-Awtorità tista' titlob lill-applikanti biex jiffirmaw u jikkonfermaw b'ġurament kull dikjarazzjoni li hija tista' tqis meħtieġa għat-twettiq ta' din l-Iskema. 7. Ħlas Amministrattiv u Abbandun ta' Applikazzjonijiet (a) Kull applikazzjoni taħt din l-Iskema għandha tiġi prezentata minn wieħed mill-applikanti lill-Awtorità tad-Djar u dik l-applikazzjoni ma tiġix aċċettata kemm-il darba ma titħallasx magħha s-somma ta' ħamsa u tletin Ewro (€35) bħala ħlas amministrattiv u ħlas ieħor neċessarju għall-ipproċessar tal-applikazzjoni liema ħlas mhux rifondibbli anke jekk lapplikazzjoni ma tkunx milqugħa u/jew ipproċessata. (b) Meta xi applikant taħt din l-Iskema jonqos li jidher għall-Konvenju, Konvenju Reġistrat jew għall-Kuntratt Finali skont il-każ, meta jkun imsejjaħ biex jagħmel hekk mill-Awtorità, l-applikazzjoni tiegħu titqies li tkun ġiet abbandunata. L-ammont imħallas ma jiġix rifuz lill-applikanti f'każ li huma ma jersqux għall-Konvenju, Konvenju Reġistrat jew għallKuntratt Finali u dan għal kwalunkwe raġuni. (c) Salv il-provediment tal-paragrafu immedjatament preċedenti, kull spiza magħmula mill-applikanti in konnessjoni mal-applikazzjoni tagħhom tkun a karigu tagħhom u ma jiġux rifuzi lill-istess applikanti kemm jekk l-applikazzjoni tkun aċċettata mill-Awtorità kif ukoll jekk ma tiġix aċċettata mill-Awtorità. 8. Prezz Tax-Xiri Il-prezz tax-xiri tal-proprjetà assoluta tad-dar ta' abitazzjoni tal-Awtorità tad-Djar għandu jkun il-prezz issussidjat tax-xiri kif stabbilit mill-Awtorità wara li jitnaqqas is-sussidju kif jidher hawn taħt u jekk dan biss jekk ikun applikabbli. Is-Sussidju jiġi kkalkulat skont in-numru ta' snin li l-applikanti ikunu ilhom kerrejja konoxxuti fid-data tat-tħabbir ta' din l-iskema, ċioe' fl-25 ta' Lulju 2012. Jingħata:2% sussidju fuq il-prezz kummerċjali għal kull sena li l-applikanti ikunu ilhom kerrejja konoxxuti sa' massimu ta' 60% f'każ li l-applikanti jkollhom assi kapitali anqas minn mitt elf Ewro (€100,000); u 1% sussidju fuq il-prezz kummerċjali għal kull sena li l-applikanti ikunu ilhom kerrejja konoxxuti sa' massimu ta' 30% f'każ li l-applikanti jkollhom assi kapitali ta' aktar minn mitt elf Ewro (€100,000). Assi kapitali jikkonsistu f':(a) Kontijiet bankarji, depożiti fissi, u funds: L-applikanti jkunu obbligati li jiffirmaw formola fejn jagħtu l-awtorizazzjoni tagħhom lill-banek/istituzzjonjiet finanzjarji biex jagħtu din l-informazzjoni lill-Awtorità tad-Djar; (b) Negozji u profitti: Dawn jiġu vverifikati mad-Dipartiment tal-VAT u mad-Dipartiment tal-Kummerċ; (c) Ishma: Dawn jiġu vverifikati mal-Malta Financial Services Authority; (d) Artijiet u proprjetajiet: Dawn jiġu vverifikat mar-Reġistru Pubbliku, Dipartiment tat-Taxxi Interni. Fil-każ fejn proprjetà tkun qegħda tintuża għan-negozju li minnu l-applikanti jagħmlu il-qliegħ prinċipali tagħhom, l-ewwel €35,000 tal-valur tal-proprjetà ma jiġux ikkunsidrati bħala assi. Applikanti ma jibbenefikawx taħt din l-Iskema jekk:(i) ibbenefikaw minn xi fond maħruġ mill-Awtorità tad-Djar permezz ta'Avviz Legali, minn xi skema tal-Home Ownership, minn xi skema ta' "Ixtri Darek", maħruġa mill-Awtorità/ Dipartiment għall-Akkomodazzjoni Soċjali/ Dipartiment talArtijiet, mill-Korpi parastatali jew minn xi Awtorità lokali biex jgħinuh isir sid ta' daru;  Gazzetta tal-Gvern ta' Malta 18,946  (ii) kienu akkwistaw art mill-Gvern li kienet ġiet esproprijata bis-saħħa tad-dispozizzjonijiet tal-Att tal-1983 dwar Arei għall-Izvilupp tal-Bini (Cap 303) jew post ta' abitazzjoni mill-Awtorità tad-Djar, id-Dipartiment għall-Akkomodazzjoni Soċjali, Pembroke, mill-Korpi parastatali jew minn xi Awtorità lokali; 9. Ħlas għax-Xiri tal-Fond Metodu ta' Xiri L-applikanti jistgħu jagħżlu waħda minn dawn iż-żewġ għażliet biex jakkwistaw il-proprjetà mikrija lilhom mill-Awtorità tad-Djar: (i) Għażla 1 (1) Il-prezz għandu jitħallas kif sejjer jingħad: Għaxra fil-mija (10%) tal-prezz issussidjat għandu jitħallas fuq l-att tal-konvenju. Dan l-ammont ma jiġix rifuż lillbenefiċjarji f'każ illi ma jersqux għall-kuntratt finali mingħajr l-ebda raġuni valida fil-liġi – pero' irid jiġi innotat li il-fond ser jinbiegħ bħala tale quale u il-garanzija dwar difetti latenti qed tiġi eskluza. Il-bilanċ jitħallas mal-kuntratt finali. Il-kuntratt finali għandu jsir mhux aktar tard minn sitt xhur mid-data tal-konvenju. F'dan il-każ għandu jingħata 5% sussidju addizzjonali fuq il-prezz kummerċjali meta l-benefiċċjarji jakkwistaw l-fond permezz ta' din l-Għażla. (2) Fil-każ li wara li jsir l-konvenju jirriżulta lill-Awtorità li l-applikanti ma jkunux konformi mal-kundizzjonijiet kollha ta' din l-Iskema, u b'konsegwenza ta' dawn ma jkunux intitolati għax-xiri ta' proprjetà, l-Awtorità jkollha d-dritt li tqis ilkonvenju null. F'dan il-każ l-Awtorità jkollha d-dritt li tħallas lura lill-applikanti 90% biss tas-somma mħallsa minnhom lill-Awtorità fuq il-konvenju. 10% tas-somma tinżamm mill-Awtorità bħala ħlas amministrattiv u biex tkopri spejjeż oħra inkluż danni relatati minħabba n-nuqqas tal-applikanti. Il-konvenju jiġi rexiss awtomatikament u b'deċiżjoni unilaterali talAwtorità billi l-Awtorità tħallas lura (jekk hemm bżonn anke permezz ta' ċedola ta' depożitu) l-ammont indikat hawn fuq. (ii) Għażla 2 (1) Il-prezz għandu jitħallas kwantu għall-erbgħin fil-mija (40%) tal-prezz issussidjat fuq konvenju reġistrat li jsir b'att pubbliku u l-bilanċ jitħallas f'pagamenti rateali u mensili mingħajr imgħax fuq medda ta' mhux aktar minn ħmistax-il (15) sena. Il-ħlas irid isir permezz ta' irrevocable standing order mal-Bank f'kont indikat apposta mill-Awtorità. Ma jkunx hemm interessi fuq il-bilanċ. (2) Jekk il-benefiċjarji jonqsu milli jħallsu puntwalment żewġ pagamenti jew l-ekwivalenti tagħhom allura l-Awtorità jkollha jedd ukoll li tirrexxindi l-konvenju reġistrat. F'dan il-każ, id-depożitu u kull somma oħra imħallsa mill-benefiċjarji għandu jibqa' favur l-Awtorità bħala kumpens għall-okkupazzjoni tagħhom tal-fond. L-Awtorità jkollha jedd titlob ukoll il-pagamenti li altrimenti kienu jsiru dovuti sa dik id-data li fiha l-konvenju jiġi rexxiss. Immedjatament l-benefiċjarji jibdew jitqisu bħala inkwilini tal-post u jerġgħu jibdew jintalbu jħallsu il-kera dovuta fuq il-post. Il-kera tiġi stabbilita mill-Awtorità tad-Djar u dan skont il-mezzi tal-benefiċjarji. Jiġi rilevat li l-Awtorita tad-Djar ikollha jedd ukoll tistabilixxi iż-żmien tal-kirja u il-kondizzjonijiet l-oħra tal-kera. (3) Il-konvenju reġistrat jibqa' validu għal ħmistax-il (15) sena u l-benefiċjarji ma jistawx jagħmlu alterazzjonijiet strutturali jew estensjonijiet qabel ma jkunu ħallsu lill-Awtorità l-prezz sħiħ jew qabel ma jkunu ottjenew l-permess bilmiktub tal-istess Awtorità. (4) Il-konvenju mal-benefiċjarji, li f'kull każ ma jistax jkun ta' aktar minn ħmistax-il (15) sena irid jiġi reġistrat u fuqu wkoll jitħallas il-boll ta' 1%.  Il-25 ta' Lulju, 2012  (5) Il-benefiċċjarji ma jistawx jiddisponu mill-proprjetà jew mid-drittijiet fuq il-konvenju qabel ma jkunu iffirmaw ilKuntratt Finali mal-Awtorità tad-Djar skont kif jidher f'paragrafu 10. 10. Kundizzjonijiet tal-Bejgħ Kull dar ta' abitazzjoni mixtrija taħt din l-Iskema m'għandhiex tiġi trasferita taħt xi titolu (ikun xi jkun) mill-benefiċjarju barra minn każ ta' trasmissjoni causa mortis, kemm-il darba ma jħarisx id-dispozizzjonijiet li ġejjin ta' din il-klawsola. (i) Id-dar tar-residenza mixtrija taħt din l-iskema għandha tintuza biss u għandha tiġi okkupata biss mix-xerrejja bħala residenza ordinarja tagħhom għal perjodu ta' mhux anqas minn għaxar (10) snin mid-data tal-kuntratt finali. (ii) Id-dar tar-residenza mixtrija taħt din 1-iskema ma tistax tiġi trasferita bl-ebda titolu la reali u l-anqas personali Inter Vivos qabel 1-għeluq tal-għaxar (10) snin mid-data tal-kuntratt finali. (iii) Meta t-trasferiment ikun ser isir:(a) qabel il-perjodu tal-għaxar snin mid-data tal-kuntratt finali l-benefiċċarji għandhom jirrifondu lill-Awtorità kull sussidju gawdut, jiġifieri s-somma ekwivalenti għad-differenza bejn il-prezz kummerċjali u l-prezz issussidjat, kif ukoll kull sussidju ieħor jekk applikabbli. (b) kemm wara u kemm qabel l-għeluq tal-għaxar (10) snin mid-data tal-kuntratt finali, il-benefiċjarji għandhom jinformaw lill-Awtorità b'dan mill-anqas xahrejn qabel id-data tal-att ta' trasferiment u għandhom jobbligaw ruħhom illi fl-att tat-trasferiment tal-fond lil terzi, huma jimponu l-istess obbligi ta' din l-iskema, fejn ikunu għadhom applikabbli, lix-xerrej u jobbligah ukoll li jorbot lix-xerrejja sussegwenti bl-istess obbligi. L-Awtorità żżomm id-dritt li timponi kundizzjonijiet oħra u dana fid-diskrezzjoni assoluta tagħha. Intant f' kull trasferiment għandu jigi indikat u riaffermat l-obbligu li il-fond jiġi użat għal skopijiet ta' residenza ordinarja. Kull użu ieħor għandu ikun ipprojbit (iv) Il-provedimenti ta' sub-klawsoli (ii) u (iii) ta' dan l-artikolu għandhom japplikaw mutatis mutandis meta l-benefiċjarji ma jibqgħux jabitaw fid-dar bħala residenza ordinarja tagħhom għal perjodu ta' għaxar (10) snin mid-data tal-kuntratt finali. F'dan il-każ il-benefiċjarji jkunu obbligati ukoll iħallsu imgħax ta' 8% fis-sena mid-data tal-kuntratt sal-ħlas effettiv fuq l-ammont dovut. (v) L-Awtorità tad-Djar għandha d-dritt imma mhux l-obbligu li tirreġistra favur tagħha Privileġġ Speċjali, Ipoteka Speċjali jew/u Ipoteka Ġenerali skont il-liġi, mingħajr preġudizzju għad-drittijiet l-oħra skont il-liġi u dana biex jikkawtela r-rimborz tas-sussidju kif ukoll it-tħaris tal-obbligi kollha tal-benefiċjarji. (vi) L-ebda parti mill-proprjetà mixtrija ma tista', mingħajr il-kunsens tal-Awtorità tad-Djar, tintuza għall-użu kummerċjali qabel l-għeluq tal-għaxar snin mill-kuntratt finali. Wara dan il-perijodu, dan il-permess ikun jista' jingħata kontra ħlas sa massimu ta' 25% tas-sussidju gawdut taħt din l-iskema. (vii) Il-benefiċjarji jobbligaw ruħhom li ma jżommux materjal perikoluż u/jew splussiv la fil-fond u lanqas fil-partijiet komuni; (viii) Il-benefiċjarji jkollhom l-obbligu li jsiru membru jew li jifformaw, f'każ li m'hemmx, flimkien ma' akkwirenti oħra fl-istess blokk ta' appartamenti, Assoċjazzjoni tal-Kondominju u dan skont Att Numru 29 tas-sena 1997. Din l-Assoċjazzjoni trid tiġi reġistrata fi żmien xahar minn meta tinħatar mar-Reġistratur tal-Artijiet ai termini tal-Kap 398 tal-Liġijiet ta' Malta; l-Awtorità tad-Djar bl-ebda mod ma għandha tiġi mistennija li twettaq obbligi li soltu skont il-liġi ghandhom jaqgħu fuq l-Assoċjazzjoni. (ix) Il-benefiċjarji jobbligaw ruħhom wkoll illi ma jżommu l-ebda annimal/i ta' kwalunkwe ġeneru fl-ebda parti tal-binja, inkluż il-bejt, partijiet komuni tal-binja, u saħansitra l-istess fond li qiegħed jiġi mibjugħ lilu mill-Awtorità taħt din l-Iskema; f' każ li dan l-obbligu jkun miksur ikun jispetta lill-Assoċjazzjoni li taġixxi fil-konfront tal-persuna li tkun qed tonqos. LAwtorità ma għandiex tkun mistennija li taġixxi hi f' dawn il-każijiet. Kull okkupant tal-binja ikollu dritt li jaġixxi kontra okkupanti oħra li jiksru din il-klawsola.  Gazzetta tal-Gvern ta' Malta 18,946  (x) F'każ tal-bjut komuni, dawn jistgħu jintużaw biss għall-inxir tal-ħwejjeġ, u mhux permess isiru parties jew barbecues. F'każ li hemm penthouses, aċċess għal bejt ta' fuqhom huwa limitat biss għall-installazzjoni u manutenzjoni ta' tankijiet ta' ilma, aerials tat-televiżjoni u solar water heaters; (xi) Il-bejt u l-partijiet komuni jibqgħu l-proprjetà assoluta tal-Awtorità li tirriserva d-dritt li tibni sulari oħra u li tagħti dritt ta' użu lil terzi persuni tal-bejt u tal-partijiet komuni. F'dan il-każ l-Awtorità tipprovdi aċċess għall-installazzjoni ta' tank tal-ilma, aerial tat-televizjoni u solar water heater fuq l-iżvilupp il-ġdid. Il-benefiċjarji ma jistgħux bl-ebda mod joġġezzjonaw għal dan l-iżvilupp; (xii) Il-partijiet komuni fil-każ ta' blokki ta' appartamenti li jinkludu l-bieb prinċipali, l-entratura, il-kurituri li jwasslu għal ġol-appartamenti, it-taraġ kollu sa fuq il-bejt, it-tromba tal-bejt, il-bjut komuni kollha (dawn jista' jinkludu bjut fuq penthouses, ix-xafts u l-bibien tax-xafts, il-partijiet komuni kollha ta' madwar il-Binja, jekk applikabbli, il-bokka tal-lift u l-lift innifsu) ma jkunux inklużi fil-bejgħ. B'dan illi l-benefiċjarji huma obbligati joħorġu s-sehem tagħhom għaż-żamma tal-partijiet komuni skont il-liġi. Inklużi wkoll bħala partijiet komuni huma partijiet oħrajn li mhumiex imsemmija f'dan il-paragrafu imma li, skont il-liġi, huma meqjusa bħala partijiet komuni. 11. Piena għal Dikjarazzjonijiet Foloz (i) Jekk f'xi żmien jirrizulta li l-applikanti jkunu għamlu dikjarazzjoni falza jew taw informazzjoni jew dokumenti mhux korretti għall-finijiet ta' xi applikazzjoni magħmula minhom taħt id-dispozizzjonijiet ta' din l-Iskema, mingħajr preġudizzju għal xi piena li huma jkunu setgħu saru suġġett għaliha taħt xi liġi oħra, l-applikanti jkunu obbligati li jħallsu lill-Awtorità piena ekwivalenti għas-somma totali tas-sussidju mogħti taħt din l-iskema flimkien mas-somma addizzjonali ta' 25% talistess sussidju. (ii) Kull persuna li tagħmel dikjarazzjoni falza jew tagħti informazzjoni jew dokumenti mhux korretti tiġi, flimkien ma' xi persuna li flimkien magħha saret l-applikazzjoni kif provdut fis-sub-klawsola (i) ta' din il-klawsola tiġi wkoll skwalifikata għall-perjodu ta' għaxar (10) snin milli tibbenefika minn xi skema magħmula bl-approvazzjoni tal-Ministru responsabbli għad-djar, u anke titlef id-dritt għas-sussidji taħt din 1-iskema. Jekk applikabbli jsir rapport ukoll lill-Pulizija. 12. Ħelsien mit-Taxxa fuq Dokumenti (Att XVII tal-1993) It-trasferiment tal-fond lill-applikanti taħt din 1-iskema jkun ezentat mit-taxxa pagabbli taħt Titolu II Taqsima III tal-Att dwar it-taxxa fuq dokument u trasferiment (Att XVII tal-1993) fejn jirrigwarda l-ammont imnaqqas skont l-iskema millprezz kummerċjali tad-dar trasferita. 13. Projbizzjoni tal-Bejgħ fl-Interess Pubbliku L-Awtorità ma tapprovax il-bejgħ, taħt din 1-iskema, ta' dar ta' abitazzjoni li fl-opinjoni tagħha jew tad-Dipartiment tal-Proprjetà tal-Gvern, u entitajiet u/jew dipartimenti oħra, din il-proprjetà ma għandhiex tinbiegħ – din hi fid-diskrezzjoni assoluta tal-Awtorità tad-Djar. L-Awtorità tirriserva d-dritt ukoll li tirrifjuta kull applikazzjoni għax-xiri fost oħrajn iżda mhux biss, proprjetà li jkollha valur storiku, rziezet, farmhouses, vilel u proprjetà oħra b'potenzjal ta' żvilupp, u dan fid-diskrezzjoni assoluta tagħha. Iddeċiżjoni tal-Awtorità tad-Djar tkun finali. 14. Validità tal-Iskema Din 1-iskema tibqa' fis-seħħ għall-perijodu ta' tnax-il (12) xahar mid-data tat-tħabbir, ċioè il-25 ta' Lulju, 2012. 15. Interpretazzjoni F'kaz ta' diverġenza bejn it-text Malti u dak Ingliz, it-text Malti għandu jipprevali.  Il-25 ta' Lulju, 2012  Gazzetta tal-Gvern ta' Malta 18,946  Blk B, Ent C, Binja Mensija, Triq Oreste Chircop Blk B, Ent D, Binja Mensija, Triq l-24 ta' Ġunju  Il-25 ta' Lulju, 2012  Blokk A1, Triq it-Taqtiegħa Blokk B3, Triq in-Newl  Blokk C5, Triq it-Taqtiegħa  Gazzetta tal-Gvern ta' Malta 18,946  Il-25 ta' Lulju, 2012  Gazzetta tal-Gvern ta' Malta 18,946  Il-25 ta' Lulju, 2012  Gazzetta tal-Gvern ta' Malta 18,946  Il-25 ta' Lulju, 2012  Gazzetta tal-Gvern ta' Malta 18,946  Il-25 ta' Lulju, 2012  Il-25 ta' Lulju, 2012  AvviŻi tal-Qorti – Court Notices 1256 B'digriet mogħti mill-QORTI ĊIVILI, PRIM'AWLA fl-20 ta' Lulju, 2012, fuq rikors ta' GRAINGER CHRISTOPHER ġie ffissat il-jum tal-Erbgħa, 5 ta' Settembru, 2012 fil-11.00 a.m. għall-BEJGĦ BL-IRKANT li għandu jsir f' FALCON AVIATION ENGINEERING, SECURITY GATE ONE, QASAM INDUSTRIJALI, TA' SANNAT tal-oġġetti hawn taħt deskritti maqbudin mingħand EFLY COMPANY LIMITED.  Parts ta' ajruplan.  N.B. L-imsemmija oġġetti jinbiegħu bħalma ġew deskritti fl-atti tas-subbasta 30/11.  Reġistru tal-Qrati Superjuri, illum it-Tnejn, 23 ta' Lulju, 2012.  B'digriet tat-8 ta' Novembru 2011, mogħti mill-Qorti Ċivili Prim'Awla, din il-Qorti ordnat il-pubblikazzjoni talestratt li jidher hawn taħt biex iservi ta' notifika skont lArtikolu 187(3) tal-Kodiċi tal-Proċedura u Organizzazzjoni Ċivili (Kap. 12).  B'digriet mogħti mill-QORTI ĊIVILI, PRIM'AWLA fl-20 ta' Lulju, 2012, fuq rikors ta' MULA CORTIS SESAY ġie ffissat il-jum tal-Erbgħa, 5 ta' Settembru, 2012 fil-11.00 a.m. għall-BEJGĦ BL-IRKANT li għandu jsir f' FALCON AVIATION ENGINEERING, SECURITY GATE ONE, QASAM INDUSTRIJALI, TA' SANNAT tal-oġġetti hawn taħt deskritti maqbudin mingħand EFLY COMPANY LIMITED.  Parts ta' ajruplan.  N.B. L-imsemmija oġġetti jinbiegħu bħalma ġew deskritti fl-atti tas-subbasta 30/11.  Reġistru tal-Qrati Superjuri, illum it-Tnejn, 23 ta' Lulju, 2012.  Gazzetta tal-Gvern ta' Malta 18,946  1258 B'digriet mogħti, mill-Qorti Ċivili Prim'Awla, fit-23 ta' Mejju 2012, fl-atti tar-Rikors Ġuramentat fl-ismijiet Dr Kris Harmsworth noe vs HappyBet Limited, Rikors numru 290/12 SM, ġiet ordnata s-segwenti pubblikazzjoni biex isservi ta' notifika fil-konfront tas-soċjetà HappyBet Limited, a tenur tal-Artikolu 187(3) tal-Kap. 12.  Permezz ta' Rikors Ġuramentat ippreżentat fil-Prim'Awla tal-Qorti Ċivili, fl-ismijiet Dr Kris Harmsworth (K.I. 95794M) bħala mandatarju speċjali għan-nom u in rappreżentanza tassoċjetà News Networld Internetservice Gmbh, bin-numru ta' reġistrazzjoni Awstrijak FN 859245W v HappyBet Limited (C39595), fl-20 ta' Marzu 2012,ir-rikorrenti Dr Kris Harmsworth nomine, talab il-din l-Onorabbli Qorti;  (a). tirrikonoxxi d-deċiżjoni datata 9 ta' Ġunju tas-sena elfejn u disgħa (2009) mogħtija mill-Qorti Awstrijaka, filkawża bl-ismijiet News Networld Internetservice Gmbh vs HappyBet Limited;  (b). tiddikjara illi d-deċiżjoni hija eżegwibbli mis-soċjetà esponenti News Networld Internetservice Gmbh kontra ssoċjetà ntimata HappyBet Limited, fl-intier tagħha, inklużi l-ispejjeiż kollha tal-kawża inkorsi fl-Awstrija u dawk ta' din l-istanza, kif ukoll imgħaxijiet legali, sad-data tal-pagament effettiv u;  Ir-Rikors Ġuramentat fl-ismijiet Dr Kris Harmsworth noe vs HappyBet Limited rikors numru 290/12 SM, jinsab differit għas-smigħ għall-14 ta' Novembru 2012, fid-9.00 a.m.  Reġistru tal-Qrati Superjuri, illum 23 ta' Lulju 2012. 